**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

 **DECIZIA ETAPEI DE ÎNCADRARE**

 **(proiect)**

**15.04.2020**

Ca urmare a solicitării de emitere a acordului de mediu adresate de **OMV PETROM MARKETING S.R.L.,** cu sediul în mun. București, str. Coralilor, nr.22, sector 1 înregistrată la Agenția pentru Protecția Mediului (APM) Dâmbovița cu nr. 7878 din 20.05.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 06.04.2020 că proiectul **”*Construire stație de distribuție carburanți cu amenajări aferente –PETROM BUJOREANCA”***, propus a fi amplasat în com. Cornești, sat Bujoreanca, DN1A, jud. Dâmbovița **nu se supune evaluării impactului asupra mediului**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Pe teren, ȋn momentul de faţă, funcţionează o staţie de distribuţie carburanţi (benzină şi motorină), care se va desființa (în baza unei autorizații de desfiintare care nu face obiectul acestui proiect), în vederea construirii uneia noi.

*Bilanţ teritorial propus*

Suprafaţă teren 1024,00 mp;

Suprafaţă construită cabină staţie 82,00 mp;

Suprafaţă construită copertină 70,50 mp;

*Indicatori urbanistici propuşi prin proiect*

Suprafaţă totală construită la sol 152,50 mp;

Suprafaţă construită desfăşurată 152,50 mp;

POT 14,90 %

CUT 0.14

 Stația de distribuție carburanti propusa va avea următoarea componență:

1. Cabină staţie – S=82,00 mc
2. Copertină pompă – S=70,50 mc
3. Pompă de distribuție carburanți
4. Rezervor subteran stocare carburanți – 60 mc
5. Cămin guri descărcare
6. Bloc guri aerisire
7. Totem
8. Colonetă aer
9. Bazin vidanjabil ape menajere cu V=15 mc
10. Separator hidrocarburi
11. Bazin retenție ape pluviale cu V=25 mc
12. Stație de reciclare ape pluviale epurate mecanic
13. Parcare autoturisme/platforme
14. Spații verzi
15. Împrejmuire teren – gard plasă bordurată cu soclu beton împreună cu instalaţiile aferente:
* instalaţii sanitare;
* instalaţii de canalizare menajeră;
* instalaţii electrice;
* iluminare interioră;
* instalaţiile tehnologice.

 **Cabină staţie (construcţie modulară de tip container având destinaţia de spaţiu comercial** are suprafaţa de 82 mp şi este o construcţie uşoară, de tip modular, formată din elemente structurale de tip container. Clădirea propusă se va amplasa direct pe o platformă betonată.

 Iluminarea naturală se va realiza prin practicarea de ferestre realizate în pereţii exteriori ai clădirii.

 **Copertină peste peron cu o pompă bifrontală**, pentru alimentarea cu carburanţi a autovehiculelor.

Sub o copertină metalică va fi montată o pompă de alimentare a autoturismelor de tip multiprodus cu recuperare de vapori, cu câte opt furtunuri de alimentare (patru produse); pompa este amplasată sub o copertină metalică, care va feri pompele de intemperii, asigurând ca, în acelaşi timp, eventualele pierderi la manipularea pistolului să nu fie antrenate de apele de ploaie. Debitul pompei de alimentare multiprodus este de 40 litri/minut pentru fiecare modul (furtun), pompa putând debita pe două furtune simultan, capacitatea de livrare medie este de 20 autoturisme pe oră.

Pompa de combustibil este multiprodus, dotată cu recuperatori de vapori de combustibil din rezervoarele autoturismelor. Comanda şi blocarea pompei se face de la pupitrul de comandă amplasat în cabinei staţiei, cantitatea şi costul fiind afişate pe un display. Staţia foloseşte un sistem computerizat de gestiune de tipul PUMMA PRO, la care sunt conectate două posturi de vânzare şi postul managerului.

Structura metalică a copertinei care protejează pompa este alcătuită din profile metalice.

Învelitoarea copertinei este din tablă cutată, scurgerea apelor pluviale făcându-se prin jgheaburi şi burlane, poziţionate longitudinal axului perpendicular pe cabină si înglobate în stâlpii circulari ai copertinei.

 **Depozitul produse petroliere** constă dintr-un rezervor metalic de combustibil, de 60 mc, cu patru compartimente (20mc+10mc+20mc+10mc), montat subteran cu pereţi dubli. Acesta are în dotare sisteme de detectare a neetanşeităţiilor, precum şi sisteme automate de măsurare şi transmitere la distanţă a nivelului de carburant din fiecare compartiment. Rezervorul va fi protejat la exterior cu materiale specifice rezistente la o tensiune electrică de străpungere de 30 kV.

Rezervorul va avea racorduri pentru conductele de umplere, amplasate într-un cămin metalic şi protejat de bordură beton 15 cm, numit cămin guri pentru descărcare. Rezervorul cu manta dublă are un sistem de detecţie a eventualelor scurgeri de produse petroliere, care transmite informaţia la sistemul centralizat al staţiei, declanşând prealarma şi alarma şi blocarea pompelor.

Rezervorul de combustibil este prevăzut cu guri de vizitare, pe care sunt montate racordurile pentru sondele de nivel, conductele de aerisire, conductele de descărcare combustibil, cele de aspiraţie a pompelor şi conductele pentru recuperarea vaporilor.

 **Cămin guri descărcare carburanţi**. Produsele petroliere sunt descărcate în rezervoare (sistem cădere liberă) prin racordurile gurilor de descărcare.

Gurile de descărcare au fost grupate într-un cămin comun, construcţie din metal, acoperit cu un capac metalic tip antiscântei. Distanţa dintre cămin şi limita incintei va fi mai mare de 5,00 m.

 **Platforme**

 **Platformă descărcare cisternă**.

 Suprafaţa de staţionare a cisternei la descărcare este la distanţa de minim 5.00 m de cea mai apropiată pompă. Platforma betonată a fost proiectată cu respectarea condiţiei de colectare a eventualelor scurgeri accidentale din zona de descărcare, într-o gură de scurgere carosabilă racordată la separatorul de hidrocarburi.

**Platforma de gunoi**. Gunoiul format din resturile menajere ale clienților (cartoane, hârtii, ambalaje din mase plastice), este colectat ȋn pubele, care vor fi preluate, periodic, de serviciul de salubritate locală cu care se va ȋncheia contract. Platforma va fi executată din beton.

**Platformele betonate** din incinta stației au fost proiectate corespunzător necesităților de trafic pentru alimentarea depozitului și deservirea la pompe.

Colectarea apelor pluviale este asigurată de guri de scurgere carosabile, legate la canalizarea proiectată și separatorul din incintă, cu descărcare ȋn bazinul de retenție.

 **Bloc guri aerisire rezervor carburanți.**

 Rezervorul de depozitare este prevăzut cu conducte de aerisire, dotate la partea superioară cu supapă de respiraţie şi cu dispozitiv pentru oprirea flăcărilor, montat la cota de +4,00 faţă de cota terenului amenajat.

**Totem prețuri** pentru expunerea produselor petroliere, a preţurilor carburanţilor şi a serviciilor complementare, precum şi pentru comunicarea mesajelor publicitare şi a timpului de funcţionare per zi, este elementul de anunțare a unei stații de distribuție carburanți din coridorul rutier. Totemul se va amplasa pe o fundație izolată din beton armat.

**Coloneta aer**

**Bazin vidanjabil**, cu volum de 15 m**c**, pentru colectarea apelor uzate menajere.

**Bazin retenție**, amplasat în incinta stației, având volumul de 25mc, pentru colectarea apelor pluviale.

**Stație de reciclare ape pluviale epurate mecanic**, pentru recuperarea apei din bazinul de retenție și utilizarea ei pentru alimentarea rezervoarelor de la toalete și pentru alimentarea rețelei exterioare de hidranți de gradină, în vederea irigării și igienizării platformelor.

 **Separatorul de hidrocarburi** al stației va fi dotat cu trapă de nămol, filtru coalescent și obturator flotant, având un debit nominal de 6 l/s.

 **Spații verzi**. Spațiile verzi vor fi alcătuite din plantație joasă spre stradă și limitrof platformelor carosabile și plantație mai ȋnaltă spre limita incintei. Se propune realizarea de spaţii verzi pe suprafeţele rămase neconstruite.

 **Împrejmuirea terenului** se va realiza pe o latură cu gard alcătuit din stâlpi metalici (ţeavă galvanizată rectangulară), panouri din plasă bordurată, cu fundaţie continuă din beton, pe latura de nord a terenului.

 **Sisteme de supraveghere video** – stația este dotată cu sistem de supraveghere video care poate fi operat la nivel centralizat. El este utilizat pentru avertizarea în caz de situații de urgența, în caz de poluări accidentale sau în caz de efractie.

 Alimentarea cu apă a folosinței se va realiza de la rețeaua publică stradală existentă în zonă, administrată de S.C. RAJA S.A. poziționată în lungul DN 1A, printr-un branșament executat din țeavă de PEHD;

 Alimentarea cu apă a clădirii stației se va realiza prin intermediulunei conducte DN25 executată din polietilenă de înaltă densitate. Pentru asigurarea debitului necesar și ridicarea presiunii în instalație, în caz de necesitate se va va prevedea un rezervor tampon cu volumul de 500 l și o instalație tip hidrofor avînd o pompă pentru ridicarea presiunii și un vas de expansiune de 60l.

Alimentarea cu apa pluvială reciclată

 În vederea prezervării resurselor de apă și a utilizării raționale a acestora, stația de distribuție carburanți va fi dotată cu o instalație de reciclare a apei pluviale recuperată într-un bazin de retenție, aceasta fiind epurată mecanic prin intermediul separatorului de hidrocarburi și a unei trape de nămol/nisip din componența bazinului de retenție. Apa reciclată va fi utilizată pentru alimentarea rezervoarelor de la wc-uri si pisoar precum și pentru alimentarea rețelei exterioare de hidranți de gradină, în vederea irigării și igienizării platformelor.

 Instalația de reciclare va fi montată într-un cămin amplasat adiacent cabinei stației și va fi alimentată cu apă pluvială din bazinul de retenție prin intermediul unei conducte executată din țeavă din polietilenă de înaltă densitate PEHD Ø63x4,7.

Instalația are următoarea componență

1. Filtru mecanic, pentru reținerea impurităților, montat pe conductă de admisie;
2. Bazin bioreactor dotat cu filtre biologice, pentru dezinfecția și retenția bacteriilor sau a virusurilor, volum 1500l;
3. Bazin de acumulare apă reciclată dotat cu pompa de refulare, volum 1500l;
4. Panou de selecție sursă de apă din rețea/reciclată.

 Debitul zilnic maxim de apă tratată este de 1500l.

 In perioadele secetoase, alimentarea cu apă a obiectelor sanitare sau pentru irigare și igienizare platforme se va face din rețeaua de distribuție din incintă.

 *Alimentarea cu apa pentru stingerea incendiului*

 În cadrul statiei de distributie carburanti s-a prevăzut un hidrant de incendiu, alimentat din rețeaua publică de apa prin intermediul bransamentului stației, care va asigura evacuarea apei cu debitul minim de 5 l/sec la o presiune de min 0,7 bar.

 Conducta de distribuție va fi executată din PEHD Ø110x8,1 având o ramificație cu flanșă DN100 PN16 pentru racordarea hidrantului de incendiu. Acesta este de tip suprateran cu protecție la rupere DN100, tip C conform SR EN 14384, și este dotat cu:

* 1 racord fix + infundat tip A pentru alimentare sub presiune a autospecialei de interventie ;
* 2 racorduri fixe + infundate tip B pentru refulare furtunuri.

***Evacuarea apelor uzate***

*Apele uzate menajere* - Evacuarea apelor uzate menajere se va realiza gravitațional spre un bazin vidanjabil cu volum de 15 mc. Reteaua de canalizare menajeră gravitațională se va executa din teava PVC-U SN4 (PVC-KG) fiind poziționată în zona necarosabilă.

*Apele pluviale convențional curate*, colectate de pe căile de circulație ale stației vor fi evacuate prin intermediul rigolelor și a gurilor de scurgere la rețeaua de canalizare proiectată în incintă.

*Apele potențial impurificate cu hidrocarburi*, preluate de pe platformele pentru descărcare carburanți a cisternei și de pe cele ale pompei de distribuție carburanți, precum și de pe platforma zonei de parcare, vor fi dirijate catre separatorul de hidrocarburi al stației, dotat cu trapă de nămol, filtru coalescent și obturator flotantant având un debit nominal de 6 l/s. Apele epurate sunt deversate la rețeaua de canalizare proiectată în incintă.

Pentru retenția apelor pluviale din stația de distribuție carburanti se va monta un bazin de retentie cu volumul util de 25 mcdotat cu trapa de nămol cu volumul Vn = 5 m3. Golirea bazinului se va face pompat, către stația de reciclare a apei**,** cu ajutorul unei pompe submersibile având caracteristicile:Qpompa =2 l/s; H=30 mCA, sau prin vidanjare, în funcție de necesităti și transportată cu mijloace de transport specifice către punctele pentru deversare autorizate de către agenți economici specializați, pe baza contractului de mentenanța al stației.

 Alimentarea cu energie electrică se va realiza prin intermediul unui branșament de la rețeaua existentă în zonă.

b) ***cumularea cu alte proiecte*** - nu este cazul; stația de distribuție carburanți va fi amplasată pe terenul unei stații existente;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate şi paza la incendii;

***2. Localizarea proiectelor***

2.1. utilizarea existentă a terenului: terenul este situat în intravilanul localității cornești, categoria de folosință : curți-construcții, cu destinația ,, zonă instituții publice și servicii de interes general,,;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

 d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

II. Proiectul propus nu intra sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.

 III. Motivele pe baza cărora s-a stabilit neefetuarea evaluării impactului asupra corpurilor de apă conform adresei Administrației Bazinale de Apă Buzău-Ialomița – Sistemul de Gospodărire a Apelor Dâmbovița nr. 992/DB/12.03.2020 înregistrată la APM Dâmbovița cu nr.3828 din 12.03.2020:

* realizarea proiectului nu conduce la deteriorări ale stării corpurilor de apă;

***Condiţiile de realizare a proiectului****:*

 ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu;***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

 **Se vor respecta condițiile impuse prin Avizul de gospodărire al apelor nr.11 din 17.03.2020,**

1. **În perioada de construire:**
* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
1. **În perioada de funcționare:**
*
* indicatorii de calitate ai apelor uzate evacuate prin vidanjare într-o rețeaua de canalizare se vor încadra în limitele impuse de NTPA 002/2002.

**Protecţia aerului**

1. **În perioada de construire**
* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;
1. **În perioada de funcționare**

Conform prevederilor Legii nr.264/2017:

- emisiile totale anuale de compuși organici volatili rezultați în cursul operațiunii de încărcare a benzinei în instalațiile de depozitare nu vor depăși valoarea de referință de 0,01% (în greutate) din cantitatea totală anuală de benzină tranzitată;

- sistemele de recuperare a vaporilor de benzină etapa a II-a trebuie să asigure o eficiență de captare a vaporilor de benzină mai mare sau egală cu 85%;

**Protecția împotriva zgomotului**

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;

**Protecţia solului**

1. **În perioada de construire**
* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
1. **În perioada de funcționare**

-sunt interzise deversările neautorizate sau accidentale ale oricare substanţe poluante pe sol, în apele de suprafaţă sau freatice

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Legii nr. 211/2011 privind regimul deşeurilor, cu modificările și completărilor ulterioare;***

1. **În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

**b) În perioada de funcţionare**

- preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizati pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

 **p. DIRECTOR EXECUTIV**,

 **Mircea NISTOR**

 **Șef Serviciu A.A.A.**, **Întocmit,**

**Maria MORCOAȘE consilier AAA**

 **Grațiela CIOCOIU- BUNILĂ**

 **consilier CFM**

**Șef Serviciu C.F.M., Raluca COMAN**

 **Elena IVAȘCU**